Ilyrijos pretorinė prefektūra
Ilyrijos (Ilyriko) pretorinė prefektūra (lot. Praefectura praetorio per Illyricum, gr. ὑπαρχία [τῶν πραιτωρίων] τοῦ Ἰλλυρικοῦ = Yparchia ton praitorion tou Illyrikou) – vėlyvosios Romos imperijos administracinis vienetas, viena iš keturių pretorinių prefektūrų. Jis apėmė Ilyrijos ir Graikijos istorinius regionus: dabartinės Graikijos, Albanijos, Makedonijos, Serbijos, Kosovo, Juodkalnijos teritorijas. Pradiniu laikotarpiu prefektūrai taip pat priklausė ir Panonija (dab. Kroatijos, Bosnijos ir Hercegovinos, Vengrijos ir dalies gretimų šalių teritorijos).